**1. Zápis na jazykový kurz / Zmluvný vzťah**

Zmluvný vzťah medzi Poskytovateľom a Záujemcom vzniká:

* odoslaním on-line registračnej prihlášky na webovej stránke www.connect-school.sk
* vypísaním a odoslaním registračnej prihlášky a jej následným potvrdením Poskytovateľom je Záujemca záväzne prihlásený do kurzu, ktorý si vybral.

**2. Platba**

Záujemca sa zaväzuje uhradiť školné pred začatím výučby a to použitím prevodu na účet Poskytovateľa, ktorý je vedený v Tatra banke.

* Číslo účtu: SK2911000000002930564952 / TATRSKBX
* Poznámka platby: Meno a priezvisko (príp. obchodné meno) Záujemcu
* Variabilný symbol: Číslo faktúry

Dňom platby sa rozumie dátum pripísania kurzovného na účet Poskytovateľa. Záujemcovi, ktorý nebude mať uhradené kurzovné pred samotným začiatkom kurzu resp. túto skutočnosť nebude vedieť preukázať pri nástupe do kurzu, nebude umožnené zúčastniť sa výučby.

Záujemca nemusí kupovať príručky, pretože všetky materiály sa poskytujú Poskytovateľom.

**3. Podmienky online výučby:**

Online výučba prebieha cez komunikačné internetové aplikácie (Zoom, Viber, Messenger, Facebook, Telegram). Preferovanou aplikáciou pri online výučbe je aplikácia Zoom. Poskytovateľ je povinný poskytnúť Záujemcovi odkaz na Zoom, aby sa hodiny mohol zúčastniť.

Poskytovateľ si vyhradzuje právo zmeniť plán výučby. V prípade, že dôjde k akejkoľvek zmene v kurze, Záujemca bude okamžite informovaný telefonicky alebo e-mailom.
Online výučba môže byť individuálna, duo alebo skupinová.

**3.1 Podmienky Individuálnej výučby:**

Individuálna výučba prebieha online, formou klient – lektor.

Termíny výučby je možné rušiť / presúvať v tom prípade, ak Poskytovateľ bude mať možnosť mu túto hodinu nahradiť.

V prípade, ak sa Záujemca v priebehu 15 minúť na hodinu nedostaví, Poskytovateľ má právo hodinu ukončiť a hodina sa považuje za uhradenú. Náhrada hodiny nie je možná.

**3.2 Podmienky DUO skupinovej výučby:**

DUO výučba prebieha online, formou dvaja klienti - lektor.

Termíny výučby je možné rušiť / presúvať len v tom prípade, ak s tým súhlasia obidvaja členovia skupiny.

Ak sa na výučbu nedostaví jeden z členov, vyučovacia hodina sa považuje za odučenú a je uhradená. Neprítomný člen dostane nahranú hodinu, ktorá bude považovaná za uhradenú.

**3.3 Podmienky skupinovej výučby:**

Skupinu navštevujú minimálne 4 a maximálne 6 účastníkov.

Termíny skupinovej výučby sú fixné a nie je možné ich presúvať.

Pri skupinovej výučbe sa Záujemca môže odhlásiť z výučby ale musí oznámiť Poskytovateľa 2 týždne vopred.

**4. Prázdniny a voľná**

Výučba neprebieha počas štátnych sviatkov, Veľkej noci a počas vianočných prázdnin. O prípadných ďalších prázdninách a voľnách je študent aktuálne informovaný ústne priamo na kurze alebo prostredníctvom SMS. Prázdniny a voľná nie sú zahrnuté do hodinovej dotácie kurzu, tzn. že je s týmito dňami počítané vopred a študent o žiadne hodiny nepríde.

V prípade záujmu Záujemcu absolvovať jazykový kurz počas sviatkov je toto možné po vzájomnej dohode s Poskytovateľom.

**5. Stornovacie podmienky**

**5.1 Podmienky pre odstúpenie od zmluvy zo strany Záujemcu, zákonného zástupcu alebo zamestnávateľa:**

* Je možné odstúpiť od zmluvy alebo zrušiť prihlášku bez storno poplatku do 14 dní pred dňom začatia kurzu. Ak ste v tejto lehote už zaplatili kurz, bude vám vrátená celá suma, ktorú ste zaplatili.
* Ak odstúpite od zmluvy alebo zrušíte prihlášku v lehote od 14. dňa pred začatím kurzu do prvého dňa začatia kurzu, bude sa účtovať storno poplatok vo výške 30% z ceny kurzu. Ak ste v tejto lehote už zaplatili kurz, bude vám vrátená suma, ktorá bude o 30% nižšia ako cena kurzu, ktorú ste zaplatili.
* Ak odstúpite od zmluvy alebo zrušíte prihlášku v deň začatia kurzu alebo kedykoľvek po začatí kurzu, na ktorý ste sa riadne prihlásili a zapísali, bude sa účtovať storno poplatok vo výške plnej ceny kurzu, bez ohľadu na vašu účasť alebo neúčasť na výučbe.

**5.2 Podmienky pre odstúpenie od zmluvy zo strany jazykovej školy:**

* Poskytovateľ si vyhradzuje právo vylúčiť Záujemca z kurzu bez náhrady v prípade, že jeho správanie závažne narúša pravidlá kurzu.
* Poskytovateľ je oprávnený vylúčiť Záujemcu z kurzu, ak Záujemca neuhradí dohodnuté kurzovné do lehoty jeho splatnosti.

**6. Ochrana osobných údajov**

Všetky osobné údaje, ktoré Záujemca poskytne vyplnením elektronickej prihlášky, prípadne kontaktného formulára na stránke www.connect-school.sk, budú zhromažďované a spracované iba pre interne účely Poskytovateľa v súlade so Zákonom č. 122/2013 Z.z. o ochrane osobných údajov. Záujemca súhlasí so spracovaním svojich osobných údajov na účel uzatvorenia zmluvného vzťahu a na marketingové účely poskytovateľa. Súhlas platí na neurčito a môže byť kedykoľvek písomne odvolaný.

**7. Spracovanie osobných údajov**

Pri uzatvorení zmluvy Záujemca musí uviesť v formulári "Prihláška" (Prihláška na kurz) svoje osobné a iné údaje, ktoré sú požadované vo formulári. Ak tak neurobí, Poskytovateľ má právo odmietnuť uzatvorenie zmluvy a neprijme jeho prihlášku. Všetky údaje, ktoré poskytne Záujemca v súvislosti s uzatvorením zmluvy alebo poskytovaním služieb budú zhromažďované a spracované výlučne pre účely služieb, ktoré sú poskytované v rámci kurzu. Poskytovateľ sa zaväzuje nakladať s údajmi v súlade so zákonom o ochrane osobných údajov č. 122/2013 Z.z. Záujemca prehlasuje, že súhlasí so spracovaním všetkých svojich osobných údajov, ktoré poskytol Poskytovateľovi, na účel uzatvorenia zmluvného vzťahu a pre marketingové účely. Tento súhlas platí počas doby trvania zmluvného vzťahu a do dvoch rokov od jeho ukončenia. Súhlas možno kedykoľvek odvolať.